title: 2009 m. balandžio 23 d. Europos Parlamento sprendimas dėl Europos geležinkelių agentūros 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/167

         2009 m. balandžio 23 d.
   EUROPOS PARLAMENTO SPRENDIMAS
   dėl Europos geležinkelių agentūros 2007 finansinių metų biudžeto įvykdymo patvirtinimo
   (2009/667/EB)
   EUROPOS PARLAMENTAS,

               —

               atsižvelgdamas į Europos geležinkelių agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos geležinkelių agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelių agentūrą (4), ypač į jo 39 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0165/2009),

               1.

               suteikia patvirtinimą Europos geležinkelių agentūros vykdomajam direktoriui, kad Agentūros 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos geležinkelių agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 53.

      (2)  OL C 311, 2008 12 5, p. 92.

      (3)  OL L 248, 2002 9 16, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos geležinkelių agentūros 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos geležinkelių agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos geležinkelių agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelių agentūrą (4), ypač į jo 39 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0165/2009),

               A.

               kadangi Europos Audito Rūmai (EAR) pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi 2008 m. balandžio 22 d. Parlamentas Europos geležinkelių agentūros vykdomajam direktoriui suteikė patvirtinimą, kad Agentūros 2006 finansinių metų biudžetas įvykdytas (6),

               1.

               palankiai vertina tai, kad nors 2006 m. EAR patikinimo pareiškime iš dalies buvo išlygų dėl vykdytų finansinių operacijų, 2007 finansinių metų EAR patikinimo pareiškimas yra teigiamas;

               2.

               pažymi, kad Agentūra iš ES bendrojo 2007 m. biudžeto gavo 16 645 000 EUR įsipareigojimų ir mokėjimų asignavimų;

               3.

               pažymi, kad savo atsakyme į 2006 m. EAR metinėje ataskaitoje pateiktus klausimus Agentūra įvertino, kad papildomos išlaidos, susijusios su būtinybe dirbti dviejuose skirtinguose miestuose – administraciniame centre Valansjene ir Lilyje, kuriame rengiami posėdžiai, – yra 450 000 EUR neįskaitant netiesioginių išlaidų, pvz., prarastų darbo valandų dėl kelionės arba papildomo administracinio darbo;

               4.

               apgailestauja dėl to, kad dvi darbo vietos trukdo Agentūros darbui ir lemia papildomas išlaidas Europos mokesčių mokėtojams; pažymi, kad priimančiosios šalies susitarimo projekte numatyta, kad papildomas išlaidas dengia priimančioji šalis;

               5.

               palankiai vertina tai, kad Agentūra atsižvelgė į EAR kritiką, jog nebuvo atlikta jos ilgalaikio turto fizinė inventorizacija, ir fizinę inventorizaciją atliko 2008 m. birželio mėn. ir visas ilgalaikis turtas dabar yra paženklintas ir bus įrašytas į inventorinę knygą;

               6.

               atkreipia dėmesį į EAR kritiką, kad buvo rasta kai kurių atrankos procedūrų trūkumų ir kad Agentūra dar nebaigė vykdyti įdarbinimo procedūrų;

               7.

               ragina Agentūrą laikytis pažado, kurį ji pateikė atsakyme EAR, pabaigti išsamų procedūrų, kurių reikės laikytis įdarbinant darbuotojus 2009 m. pirmą ketvirtį, aprašymą;

         Biudžeto planavimas ir vykdymas

               8.

               pažymi tai, kad EAR, nepateikdami išlygų savo patikinimo pareiškime, ypatingą dėmesį atkreipia į savo pastabas dėl biudžeto planavimo ir vykdymo;

               9.

               atkreipia dėmesį į tai, kad EAR 2006 m. metinėje ataskaitoje įrašyta, jos Agentūros 2007 m. galutinis biudžetas siekė 16 600 000 EUR, įskaitant 1 900 000 EUR rezervą; taip pat atkreipia dėmesį į tai, kad 2007 m. pabaigoje reikėjo panaikinti 3 400 000 EUR, įskaitant rezervą, ir kad, be to, 2 700 000 EUR buvo perkelta į 2008 m.;

               10.

               nerimauja dėl EAR išvados, kad nebuvo panaudota daugiau kaip 35 % galutinių asignavimų, ir tai, EAR nuomone, rodo, jog Agentūros programavimo ir biudžeto sudarymo procedūros turėjo itin didelių trūkumų;

               11.

               pažymi, kad Agentūra savo atsakymuose EAR nurodo tai, jog 2007 m. biudžetas buvo parengtas tik jai tapus finansiškai nepriklausoma ir neturėta jokios ankstesnės patirties, kuo grįsti sąmatas, ir kad dėl netikrumo, susijusio su tuo, ar bus leista ir kada bus leista naudotis rezervo lėšomis, buvo būtina planuoti veiklą neatsižvelgiant į rezervą;

               12.

               nerimauja dėl EAR išvados, kad, nors Agentūros biudžeto vykdymas buvo žemas, grynųjų pinigų suma, kurios ji prašė iš Komisijos ir kurią ji gavo, buvo žymiai didesnė už faktinius jos grynųjų lėšų poreikius;

               13.

               pažymi, kad grynųjų pinigų suma, kurią Agentūra valdė 2007 m. pradžioje, sudarė maždaug 2 300 000 EUR ir kad papildomai ji paprašė Komisijos ir gavo 17 000 000 EUR grynųjų pinigų; atkreipia dėmesį į tai, kad 2007 m. atlikti mokėjimai apytikriai siekė 12 500 000 EUR; daro išvadą, kad gauta grynųjų pinigų suma apytikriai 6 800 000 EUR viršijo tikruosius grynųjų pinigų poreikius;

               14.

               pritaria EAR išvadai, kad Agentūros grynųjų pinigų poreikio prognozės nebuvo kruopščiai parengtos ir tai neatitinka patikimo finansų valdymo principo;

               15.

               atkreipia dėmesį į tai, kad vykdomasis direktorius savo rašytiniame paaiškinime Parlamentui pripažino, jog visa prašyta ir gauta grynųjų pinigų suma viršijo tikruosius poreikius, ir paaiškino, kad tai buvo susiję su žemu biudžeto vykdymu ir su tuo, kad trūko patirties planuojant grynųjų pinigų poreikius;

               16.

               palankiai vertina vykdomojo direktoriaus pareiškimą apie tai, kad šiuo metu atnaujinta subsidijų gavimo procedūra ir patobulintas grynųjų pinigų poreikių planavimas;

               17.

               ragina Agentūrą, remiantis Reglamento (EB) Nr. 2343/2002, kuris įsigaliojo 2008 m. liepos mėn. ir pagal kurį agentūros įpareigojamos griežtai valdyti grynuosius pinigus siekiant užtikrinti, kad jų grynųjų pinigų likučiai apsiribotų tinkamai pagrįstais poreikiais, 15 straipsnio 5 dalimi, kreipti ypatingą dėmesį į grynųjų pinigų valdymo gerinimą;

         Tolesni veiksmai atsižvelgiant į 2006 m. biudžeto įvykdymo patvirtinimo procedūrą

               18.

               primena, kad 2006 finansiniai metai buvo pirmi metai, kai Agentūra buvo finansiškai nepriklausoma ir jai buvo taikoma biudžeto įvykdymo patvirtinimo procedūra;

               19.

               primena, kad 2006 m. EAR patikinimo pareiškime buvo išlygų dėl konkursų procedūrų trūkumų, ir apgailestauja, kad 2007 m. EAR vėl nustatė trūkumų vykdant viešuosius pirkimus;

               20.

               pažymi, kad Agentūra savo EAR pateiktuose atsakymuose pripažįsta, kad vis dar reikia atlikti kai kurių patobulinimų ir kad ji, siekdama sunorminti procedūras, rengia viešųjų pirkimų vadovą;

               21.

               pažymi, kad, kaip ir 2006 m., EAR kritiškai vertino su biudžeto vykdymu susijusius trūkumus, ypač aukštą perkeltų asignavimų rodiklį;

               22.

               ragina Agentūrą stengtis padidinti biudžeto vykdymą ir savo 2008 m. biudžeto ir finansų valdymo ataskaitoje pranešti apie priemones, kurių buvo imtasi, ir apie pasiektus rezultatus;

               23.

               ragina Komisiją užtikrinti, kad ateityje Agentūra laikytųsi griežtos finansinės drausmės ir visada savo veiklą vykdytų neviršydama nustatyto biudžeto;

               24.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2009 m. balandžio 23 d. rezoliucijoje dėl ES agentūrų finansų valdymo ir kontrolės (7).

      (1)  OL C 278, 2008 10 31, p. 53.

      (2)  OL C 311, 2008 12 5, p. 92.

      (3)  OL L 248, 2002 9 16, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 209.

      (7)  Žr. Šio Oficialiojo leidinio p. 206.


title: 2016 m. gruodžio 14 d. Europos Parlamento ir Tarybos sprendimas (ES) 2017/341 dėl Europos prisitaikymo prie globalizacijos padarinių fondo lėšų mobilizavimo pagal Ispanijos paraišką „EGF/2016/004 ES/Comunidad Valenciana, automobiliai“

text:
28.2.2017

               LT

               Europos Sąjungos oficialusis leidinys

               L 50/51

         EUROPOS PARLAMENTO IR TARYBOS SPRENDIMAS (ES) 2017/341
   2016 m. gruodžio 14 d.
   dėl Europos prisitaikymo prie globalizacijos padarinių fondo lėšų mobilizavimo pagal Ispanijos paraišką „EGF/2016/004 ES/Comunidad Valenciana, automobiliai“
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma turi neviršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

               (3)

               2016 m. birželio 21 d. Ispanija pateikė paraišką dėl EGF lėšų mobilizavimo reaguojant į darbuotojų atleidimą 29 įmonėse, veikiančiose Ispanijos automobilių sektoriuje. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje.

               (4)

               pagal Reglamento (ES) Nr. 1309/2013 4 straipsnio 2 dalį Ispanijos paraiška laikoma priimtina, kadangi darbuotojų atleidimas turi didelės įtakos užimtumui ir vietos, regiono ar šalies ekonomikai.

               (5)

               todėl iš EGF turėtų būti mobilizuota 856 800 EUR suma finansinei paramai pagal Ispanijos pateiktą paraišką suteikti;

               (6)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2016 finansinių metų Europos Sąjungos bendrajame biudžete mobilizuojamos Europos prisitaikymo prie globalizacijos padarinių fondo (EGF) lėšos 856 800 EUR įsipareigojimų ir mokėjimų asignavimų sumai skirti.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. gruodžio 14 d.

      Priimta Strasbūre 2016 m. gruodžio 14 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         I. KORČOK

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2000 m. rugsėjo 29 d. Tarybos sprendimas dėl Europos Bendrijų nuosavų išteklių sistemos

text:
Svarbus teisinis pranešimas

|

32000D0597

Oficialusis leidinys L 253 , 07/10/2000 p. 0042 - 0046

		Tarybos sprendimas2000 m. rugsėjo 29 d.dėl Europos Bendrijų nuosavų išteklių sistemos(2000/597/EB, Euratomas)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 269 straipsnį,atsižvelgdama į Europos atominės energijos bendrijos steigimo sutartį, ypač į jos 173 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],atsižvelgdama į Audito Rūmų nuomonę [3],atsižvelgdama į Ekonomikos ir socialinių reikalų komiteto nuomonę [4],kadangi:(1) 1999 m. kovo 24–25 d. Berlyne įvykusiame susitikime Europos Vadovų Taryba, inter alia, nusprendė, kad Europos Bendrijų nuosavų išteklių sistema turėtų būti lygiateisė, aiški, rentabili, paprasta ir pagrįsta kriterijais, kurie geriausiai išreiškia kiekvienos valstybės narės galimybę įnešti savo įnašą.(2) Bendrijų nuosavų išteklių sistema turi garantuoti pakankamus išteklius, kurių reikia nuolatinei Bendrijų politikos plėtrai, atsižvelgiant į būtinumą laikytis griežtos biudžeto vykdymo tvarkos.(3) Europos Sąjungos biudžeto ir Bendrijų nuosavų išteklių tikslais derėtų naudotis aukščiausios kokybės informacija. Europos nacionalinių ir regioninių sąskaitų sistemos (toliau – "ESS 95") taikymas pagal Tarybos reglamentą (EB) Nr. 2223/96 [5] pagerins šalies nacionalinių sąskaitų duomenų vertinimo kokybę.(4) Nuosavų išteklių įvertinimui derėtų taikyti naujausius statistinius metodus, ir bendrąjį nacionalinį produktą (toliau vadinama — BNP) minėtais tikslais atitinkamai apibrėžti kaip bendrąsias nacionalines pajamas, kaip nustatė Komisija, taikant ESS 95 pagal Reglamento (EB) Nr. 2223/96 reikalavimus.(5) Be to, Taryba turėtų nuspręsti, ar tikslinga nuosaviems ištekliams taikyti ESS 95 pakeitimus, dėl kurių gali labai pasikeisti bendrosios nacionalinės pajamos, kaip numatė Komisija Reglamente (EB) Nr. 2223/96.(6) 1994 m. spalio 31 d. Tarybos sprendimu 94/728/EB, Euratomas dėl Europos Bendrijų nuosavų išteklių sistemos [6] 1999 m. buvo nustatyta, kad maksimali nuosavų išteklių riba yra 1,27 % Bendrijų BNP rinkos kainomis, o bendroji didžiausia asignavimų įsipareigojamoms sumoms riba — 1,335 % Bendrijų BNP.(7) Siekiant, kad Bendrijų dispozicijon perduodama finansinių išteklių suma nepasikeistų, minėtąsias aukščiausias ribas tikslinga išreikšti BNP procentais, nustatant naujų aukščiausių ribų skaičiavimo formulę, kuri, įsigaliojus šiam Sprendimui, būtų taikoma atsižvelgiant į dabartiniais tikslais nustatytą BNP.(8) Tokį patį metodą derėtų taikyti ir ateityje keičiant ESS 95, jeigu dėl tokių pakeitimų gali pasikeisti BNP dydis.(9) Taryba, siekdama toliau sudaryti galimybes kiekvienai valstybei narei įnešti įnašą į nuosavų išteklių sistemą ir pašalinti regresyvius dabartinės sistemos aspektus neturtingiausioms valstybėms narėms, 1999 m. kovo 24–25 d. Berlyne vykusiame susitikime nusprendė, kad Sąjungos finansavimo taisykles reikėtų iš dalies pakeisti taip:- 2002 m. ir 2003 m. maksimalų PVM išteklių tarifą sumažinti nuo 1 iki 0,75 %, o nuo 2004 m. – iki 0,50 %,- valstybių narių pridėtinės vertės mokesčio bazę toliau apriboti taip, kad ji sudarytų iki 50 % jų BNP.(10) 1999 m. kovo 24–25 d. Europos Vadovų Taryba nusprendė, kad yra tikslinga nustatyti sumą, kurią valstybės narės pasilieka padengti išlaidoms, susijusiomis su vadinamųjų tradicinių nuosavų išteklių, mokamų į Europos Sąjungos biudžetą, surinkimu.(11) Reikėtų stengtis, kad biudžeto disbalansas būtų koreguojamas taip, kad nepaveiktų Bendrijų veiklai skirtų nuosavų išteklių ir iškylantys klausimai būtų išsprendžiami, kiek įmanoma, naudojantis biudžeto išlaidų politikos priemonėmis.(12) 1999 m. kovo 24–25 d. Europos Vadovų Taryba nusprendė, kad skaičiavimo metodas, kuriuo atliekama Sprendimu 88/376/EEB, Euratomas [7], nustatyta ir Sprendimu 94/728/EB, Euratomas, patvirtinta Jungtinei Karalystei palanki biudžeto disbalanso korekcija, neturėtų būti pasipelnymo, galinčio atsirasti dėl pasikeitusių finansavimo sistemų ir būsimos plėtros, pagrindas. Dėl to plėtros laikotarpiu bus daroma pataisa, "Bendrąsias paskirstytas išlaidas" sumažinant šalių kandidačių pasirengimo narystei metinių išlaidų suma, ir tokiu būdu užtikrinama, kad išlaidos, kurios nebuvo sumažintos, tokios ir liktų.(13) Siekiant aiškumo, Jungtinei Karalystei suteiktos biudžeto disbalanso korekcijos skaičiavimo apibūdinimas buvo supaprastintas. Nustatant šios korekcijos, suteiktos Jungtinei Karalystei, sumą, į minėtąjį supaprastinimą neatsižvelgiama.(14) 1999 m. kovo 24–25 d. Europos Vadovų Taryba nusprendė, kad Jungtinei Karalystei palankios biudžeto disbalanso korekcijos finansavimo būdą reikėtų pakeisti, leidžiant Austrijai, Vokietijai, Nyderlandams ir Švedijai sumažinti jų finansuojamą dalį taip, kad ji sudarytų 25 % įprastinės dalies.(15) Pinigų rezervui, toliau vadinamam EŽŪOGF pinigų rezervu, Paskolų garantijų fondo finansavimo rezervui ir neatidėliotinos pagalbos valstybėms ne narėms rezervui taikomos specialiosios nuostatos.(16) Komisija iki 2006 m. sausio 1 d. turėtų peržiūrėti bendrą nuosavų išteklių sistemos veikimą, prireikus papildydama atitinkamais pasiūlymais, atsižvelgdama į visus svarbius veiksnius, įskaitant plėtros poveikį Europos Sąjungos biudžeto finansavimui, galimybę pakeisti nuosavų išteklių struktūrą sukuriant naujus autonominius nuosavus išteklius bei Jungtinei Karalystei palankią biudžeto disbalanso korekciją, taip pat Austrijai, Vokietijai, Nyderlandams ir Švedijai sumažintą Jungtinei Karalystei palankios biudžeto disbalanso korekcijos finansuojamą dalį.(17) Reikia priimti nuostatas dėl šiame sprendime nurodytos sistemos naudojimo vietoj Sprendimu 94/728/EB, Euratomas, nustatytos sistemos.(18) 1999 m. kovo 24–25 d. Europos Vadovų Taryba nusprendė, kad šis Sprendimas turi įsigalioti nuo 2002 m. sausio 1 d.,PRIĖMĖ ŠIAS NUOSTATAS, REKOMENDUOJAMAS PRIIMTI VALSTYBĖMS NARĖMS:1 straipsnisSiekiant užtikrinti Europos Sąjungos biudžeto finansavimą Europos Bendrijos steigimo sutarties (toliau – "EB sutartis") 269 straipsnyje ir Europos atominės energijos bendrijos steigimo sutarties (toliau – "Euratomo sutartis") 173 straipsnyje nustatyta tvarka, Bendrijos nuosavus išteklius turi paskirstyti pagal taisykles, nustatytas kituose šio sprendimo straipsniuose.Nepanaikinant teisės į kitas pajamas, Europos Sąjungos biudžetas turi būti finansuojamas tik iš Bendrijų nuosavų išteklių.2 straipsnis1. Toliau nurodytos pajamos sudaro nuosavus išteklius, įskaitomus į Europos Sąjungos biudžetą:a) rinkliavos, priemokos, papildomos arba kompensacinės išmokos, papildomos sumos arba koeficientai ir kiti mokesčiai, kuriuos Bendrijų institucijos yra nustačiusios ar nustatys prekybai su valstybėmis ne narėmis pagal bendrąją žemės ūkio politiką, taip pat įnašai ir kiti mokesčiai, numatyti bendruose cukraus rinkų organizavimo principuose;b) Bendrojo muitų tarifo muitai ir kiti muitai, kuriuos Bendrijų institucijos yra nustačiusios arba nustatys prekybai su valstybėmis ne narėmis, ir muitai už prekes, kurioms taikoma Europos anglių ir plieno bendrijos steigimo sutartis;c) visų valstybių narių suderintoms PVM apmokestinimo bazėms, nustatytoms pagal Bendrijos taisykles, taikant galiojantį vienodą tarifą. Apmokestinimo bazė, į kurią reikia atsižvelgti minėtu tikslu, turi sudaryti ne daugiau kaip 50 % kiekvienos valstybės narės BNP, kaip nurodoma šio straipsnio 7 dalyje;d) visų valstybių narių BNP taikant tarifą, kuris turi būti nustatytas pagal biudžeto sudarymo tvarką, atsižvelgiant į visų kitų biudžeto pajamų sumą.2. Pajamos, gaunamos įvedus visus naujus mokesčius pagal EB arba Euratomo sutartyse nustatytą bendrosios politikos sistemą, jeigu buvo laikomasi EB sutarties 269 straipsnyje ir Euratomo sutarties 173 straipsnyje nustatytos tvarkos, taip pat sudarys nuosavus išteklius, įskaitomus į Europos Sąjungos biudžetą.3. Nuo 2000 m. gruodžio 31 d. valstybės narės surinkimo išlaidoms padengti pasilieka 25 % sumų, nurodytų šio straipsnio 1 dalies a ir b punktuose.4. Šio straipsnio 1 dalies c punkte nurodytas vienodas tarifas turi būti lygus skirtumui tarp:a) maksimalaus PVM išteklių pareikalavimo tarifo, kuris:2002 ir 2003 m. sudaro 0,75 %,nuo 2004 m. – 0,50 %;irb) tarifo ("įšaldyto tarifo"), kuris lygus 4 straipsnyje nurodytos kompensacijos sumos ir visų valstybių narių PVM apmokestinimo bazių (nustatytų pagal šio straipsnio 1 dalies c punktą) sumos santykiui, atsižvelgiant į tai, kad Jungtinė Karalystė nedalyvauja finansuojant jai palankią biudžeto disbalanso korekciją, o Austrijos, Vokietijos, Nyderlandų ir Švedijos finansuojama minėtos Jungtinės Karalystės korekcijos dalis yra sumažinama iki vienos ketvirtosios jos įprastinio dydžio.5. Tarifas, nustatytas šio straipsnio 1 dalies d punkte, turi būti taikomas kiekvienos valstybės narės BNP.6. Jeigu finansinių metų pradžioje biudžetas nepatvirtinamas, pirmiau taikytas vienodas PVM tarifas ir valstybių narių BNP taikomas tarifas, nepažeidžiant pagal 8 straipsnio 2 dalį priimtų nuostatų dėl EŽŪOGF pinigų rezervo, Paskolų garantijų fondo finansavimo rezervo ir neatidėliotinos pagalbos trečiosioms šalims rezervo, turi būti taikomas iki naujų tarifų įsigaliojimo.7. Šio sprendimo taikymo tikslais bendrasis nacionalinis produktas turėtų reikšti bendrąsias nacionalines pajamas tų metų rinkos kainomis, kaip nustatė Komisija, taikant ESS 95 pagal Reglamento (EB) Nr. 2223/96 reikalavimus.Jeigu dėl ESS 95 pakeitimų bendrosios nacionalinės pajamos labai pasikeistų, kaip numatė Komisija, Taryba, veikdama vieningai pagal Komisijos pasiūlymą ir pasikonsultavusi su Europos Parlamentu, nusprendžia, ar minėtuosius pakeitimus reikia taikyti įgyvendinant šį sprendimą.3 straipsnis1. Visa nuosavų išteklių suma, skirta Bendrijų asignavimams mokamoms sumoms padengti, neturi viršyti tam tikros valstybių narių BNP dalies, išreikštos procentais. Minėtąją dalį dviejų ženklų po kablelio tikslumu pagal toliau pateiktą formulę 2001 m. gruodžio mėn. skaičiuoja Komisija:+++++ TIFF +++++2. Į Europos Sąjungos bendrąjį biudžetą įskaitomi asignavimai įsipareigotoms sumoms, privalo išplaukti metodiška seka sudarydami visą sumą, kuri negali viršyti tam tikros visų valstybių narių BNP dalies, išreikštos procentais. Minėtąją dalį dviejų ženklų po kablelio tikslumu pagal toliau pateiktą formulę 2001 m. gruodžio mėn. skaičiuoja Komisija:+++++ TIFF +++++Reikia nuosekliai išlaikyti santykį tarp asignavimų įsipareigotoms sumoms ir asignavimų mokamoms sumoms, užtikrinant jų suderinamumą ir straipsnio 1 dalyje nustatytų aukščiausių ribų laikymąsi ateinančiais metais.3. Iki 2001 m. gruodžio 31 d. Komisija perduoda biudžeto institucijai informaciją apie naujas aukščiausias nuosavų išteklių ribas.4. Šio straipsnio 1 ir 2 dalyse apibūdintas metodas taikomas tais atvejais, kai dėl ESS 95 pasikeitimų pasikeičia BNP dydis.4 straipsnisJungtinės Karalystės biudžeto disbalansas koreguojamas.Atliekant minėtąją korekciją:a) skaičiuojamas skirtumas tarp praėjusių finansinių metų:- procentais išreikštos Jungtinės Karalystės dalies iš visų neapribotų PVM apmokestinimo bazių ir- procentais išreikštos Jungtinės Karalystės dalies iš visų paskirstytų išlaidų;b) gautas skirtumas dauginamas iš visų paskirstytų išlaidų;c) pagal b punktą apskaičiuota suma dauginama iš 0,66;d) iš gautos sumos, apskaičiuotos pagal c punktą, atimami pakeitimo į apribotą PVM Jungtinei Karalystei teigiami rezultatai ir 2 straipsnio 1 dalies d punkte nurodytos mokamos sumos, t. y. skirtumas tarp:- to, ką Jungtinė Karalystė būtų turėjusi sumokėti už sumas, finansuojamas iš 2 straipsnio 1 dalies c ir d punktuose numatytų išteklių, jei neapribotoms PVM bazėms būtų taikomas vienodas tarifas, ir- Jungtinės Karalystės mokamų sumų, numatytų 2 straipsnio 1 dalies c ir d punktuose;e) nuo 2001 m. iš sumos, apskaičiuotos pagal d punktą, atimamos grynosios Jungtinės Karalystės pajamos, susidarančios dėl išteklių dalies, išreikštos procentais ir nurodytos 2 straipsnio 1 dalies a ir b punktuose, kurias valstybės narės pasilieka pajamų surinkimo ir su jomis susijusioms išlaidoms padengti, padidėjimo;f) kiekvieną kartą padidėjus Europos Sąjungos valstybių narių skaičiui, suma, apskaičiuota pagal e punktą, tikslinama, siekiant sumažinti kompensaciją, kartu užtikrinant, kad išlaidos nebūtų sumažintos ir liktų tokios, kokios buvo prieš įstojant naujoms valstybėms narėms. Darant šį patikslinimą, iš visų paskirstytų išlaidų atimamos metinės šalių pasirengimo narystei išlaidos. Visos tokiu būdu apskaičiuotos sumos perkeliamos į kitus metus ir kiekvienais metais tikslinamos, taikant BNP eurais defliatorių, naudojamą finansinei perspektyvai derinti.5 straipsnis1. Išlaidas dėl koregavimo padengia kitos valstybės narės toliau nurodytu būdu:Išlaidų paskirstymas pirmiausia skaičiuojamas atsižvelgiant į kiekvienos valstybės narės mokamą dalį, nurodytą 2 straipsnio 1 dalies d punkte, neįtraukiant Jungtinės Karalystės; vėliau jis koreguojamas taip, kad Austrijos, Vokietijos, Nyderlandų ir Švedijos finansuojama dalis būtų sumažinta iki vienos ketvirtosios jų įprastinės dalies, kuri nustatoma atliekant šį skaičiavimą.2. Koreguojant Jungtinės Karalystės mokamą dalį, sumos, kurias ji turi sumokėti pagal 2 straipsnio 1 dalies c ir d punktus, sumažinamos. Išlaidos, kurias turi padengti kitos valstybės narės, pridedamos prie sumų, kurias kiekviena valstybė narė turi sumokėti pagal 2 straipsnio 1 dalies c ir d punktus.3. Komisija atlieka 4 ir šiame straipsnyje nurodytus skaičiavimus.4. Jei finansinių metų pradžioje biudžetas nepatvirtinamas, toliau taikoma Jungtinei Karalystei suteikta korekcija ir kitų valstybių narių dengiamos išlaidos, numatytos paskutiniame patvirtintame biudžete.6 straipsnis2 straipsnyje numatytos pajamos naudojamos visoms be išimties biudžete numatytoms išlaidoms finansuoti. Pajamų, kurios visai arba iš dalies reikalingos finansuoti biudžete numatytiems EŽŪOGF, Paskolų garantijų fondo finansavimo ir neatidėliotinos pagalbos trečiosioms šalims rezervams, iš valstybių narių nereikalaujama tol, kol minėtieji rezervai nesunaudojami. Prireikus 8 straipsnio 2 dalyje nustatyta tvarka priimamos minėtųjų rezervų reikalavimų vykdymo nuostatos.7 straipsnisVisas Bendrijų biudžeto perteklius, kuriuo finansinių metų pajamos viršija bendrąsias faktines išlaidas, perkeliamas į kitus finansinius metus.Visas biudžeto perteklius, susidaręs pervedus lėšas iš EŽŪOGF Garantijų skyriaus straipsnių, arba Garantijų fondo perteklius, susidaręs dėl išorinių priemonių taikymo, perkeltas į biudžeto pajamų sąskaitą, priskiriamas nuosaviems ištekliams.8 straipsnis1. 2 straipsnio 1 dalies a ir b punktuose nurodytus Bendrijų nuosavus išteklius valstybės narės surenka vadovaudamosi nacionalinių įstatymų ir kitų teisės aktų nuostatomis, kurios prireikus keičiamos, kad atitiktų Bendrijos taisyklių reikalavimus.Komisija reguliariai tikrina valstybių narių informaciją apie nacionalines nuostatas, pranešdama joms apie pakeitimus, kuriuos, Komisijos nuomone, reikia padaryti, užtikrinant, kad minėtosios nuostatos atitiktų Bendrijos taisykles, ir praneša apie tai už biudžetą atsakingai institucijaiValstybės narės perduoda Komisijai 2 straipsnio 1 dalies a–d punktuose nustatytus išteklius2. Taryba, nepažeisdama EB sutarties 248 straipsnyje ir Euratomo sutarties 160C straipsnyje numatytų sąskaitų audito ir jų teisėtumo bei reguliarumo patikrinimų, kurių metu daugiausia tikrinama nacionalinių sistemų ir procedūrų, kurių metu nustatomos nuosavų išteklių bazės, sukaupiamos iš PVM ir BNP, patikimumas ir efektyvumas, ir nepažeisdama tikrinimo pasirengimų, atliekamų pagal EB sutarties 279 straipsnio c punktą ir Euratomo sutarties 183 straipsnio c punktą, veikdama vieningai pagal Komisijos pasiūlymą ir pasikonsultavusi su Europos Parlamentu, priima nuostatas, būtinas šio sprendimo taikymui ir pajamų surinkimo tikrinimo galimybių sudarymui bei 2 bei 5 straipsniuose nurodytų pajamų Komisijai perdavimui ir mokėjimui.9 straipsnisKomisija iki 2006 m. sausio 1 d. atliks bendrą nuosavų išteklių sistemos peržiūrą, prireikus papildydama atitinkamais pasiūlymais, atsižvelgdama į visus svarbius veiksnius, įskaitant plėtros poveikį biudžeto finansavimui, galimybę pakeisti nuosavų išteklių struktūrą, sukuriant naujus autonominius nuosavus išteklius, ir Jungtinei Karalystei palankią biudžeto disbalanso korekciją, taip pat remdamiesi 5 straipsnio 1 dalyje Austrijai, Vokietijai, Nyderlandams bei Švedijai suteiktu sumažinimu.10 straipsnis1. Tarybos Generalinis Sekretorius informuoja valstybes nares apie šį sprendimą. Šis sprendimas skelbiamas Europos Bendrijų oficialiajame leidinyje.Valstybės narės nedelsdamos informuoja Tarybos Generalinį Sekretorių apie priemones, kurių jos ėmėsi, kad įgyvendintų šį sprendimą, laikydamosi savo atitinkamų konstitucinių reikalavimų.Šis sprendimas įsigalioja pirmąją mėnesio, einančio po šio straipsnio antrojoje pastraipoje nurodyto paskutinio pranešimo gavimo, dieną. Jis įsigalioja 2002 m. sausio 1 d., išskyrus 2 straipsnio 3 dalį ir 4 straipsnį, kurie įsigalioja 2001 m. sausio 1 d.2. a) Atsižvelgiant į b punktą, nuo 2002 m. sausio 1 d. Sprendimas 94/728/EB, Euratomas pripažįstamas netekusiu galios. Visos nuorodos į 1970 m. balandžio 21 d. Tarybos sprendimą dėl valstybių narių finansinių įnašų pakeitimo Bendrijų nuosavais ištekliais [8], 1985 m. gegužės 7 d. Tarybos sprendimą 85/257/EEB, Euratomas dėl Bendrijų nuosavų išteklių sistemos [9], Sprendimą 88/376/EEB, Euratomas arba Sprendimą 94/728/EB, Euratomas laikomos nuorodomis į šį sprendimą.b) Sprendimų 88/376/EEB, Euratomas ir 94/728/EB, Euratomas 2, 4 ir 5 straipsniai toliau taikomi skaičiuojant ir koreguojant pajamas, gaunamas taikant visoms valstybėms narėms galiojantį vienodą tarifą PVM bazei, kuri nustatoma vienoda tvarka ir atitinkamais metais apribojama taip, kad sudarytų nuo 50 % iki 55 % kiekvienos valstybės BNP, ir skaičiuojant Jungtinei Karalystei palankią biudžeto disbalanso korekciją 1988–2000 m.c) Pajamų surinkimo išlaidoms padengti valstybės narės ir toliau pasilieka 10 % sumų, nurodytų 2 straipsnio 1 dalies a ir b punktuose, kurias iki 2001 m. vasario 28 d. jos turėtų pateikti Komisijai pagal galiojančias Bendrijos taisykles.Priimta Briuselyje, 2000 m. rugsėjo 29 d.Tarybos varduPirmininkasL. Fabius[1] OL C 274 E, 1999 9 28, p. 39.[2] 1999 m. lapkričio 17 d. pareikšta nuomonė (OL C 189, 2000 7 7, p. 79).[3] OL C 310, 1999 10 28, p. 1.[4] OL C 368, 1999 12 20, p. 16.[5] OL L 310, 1996 11 30, p. 1. Reglamentas su pakeitimais, padarytais Reglamentu (EB) Nr. 448/98 (OL L 58, 1998 2 27, p. 1).[6] OL L 293, 1994 11 12, p. 9.[7] OL C 185, 1988 7 15, p. 24.[8] OL L 94, 1970 4 28, p. 19.[9] OL L 128, 1985 5 14, p. 15. Sprendimas panaikintas Sprendimu 88/376/EEB, Euratomas.--------------------------------------------------


title: 2005/831/EB: 2005 m. lapkričio 17 d.  Europos centrinio banko sprendimas, dėl Europos centrinio banko apyvartoje esančių eurų banknotų pajamų paskirstymo dalyvaujančių valstybių narių nacionaliniams centriniams bankams  (ECB/2005/11)

text:
26.11.2005

               LT

               Europos Sąjungos oficialusis leidinys

               L 311/41

      EUROPOS CENTRINIO BANKO SPRENDIMAS

   2005 m. lapkričio 17 d.
   dėl Europos centrinio banko apyvartoje esančių eurų banknotų pajamų paskirstymo dalyvaujančių valstybių narių nacionaliniams centriniams bankams
   (ECB/2005/11)
   (2005/831/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 33 straipsnį,
   kadangi:

               (1)

               Siekiant skirti lėšų atidėjimui valiutos kurso, palūkanų normos ir aukso kainos rizikai, būtina naujai suformuluoti 2002 m. lapkričio 21 d. Sprendimą ECB/2002/9 dėl Europos centrinio banko pajamų apyvartoje esančiais eurų banknotais paskirstymo dalyvaujančių valstybių narių nacionaliniams centriniams bankams (1). Be to, operaciniais tikslais labiau tinka Europos centrinio banko (ECB) apyvartoje esančių eurų banknotų pajamas skirstyti tik kartą per kiekvienus finansinius metus, o ne kiekvieną ketvirtį.

               (2)

               2001 m. gruodžio 6 d. Sprendimas ECB/2001/15 dėl eurų banknotų emisijos (2) numato apyvartoje esančių eurų banknotų paskirstymą nacionaliniams centriniams bankams (NCB) proporcingai jų apmokėtoms dalims ECB kapitale. Pagal Sprendimo ECB/2001/15 4 straipsnį ir to paties sprendimo priedą ECB skiriama 8 % visos apyvartoje esančių eurų banknotų vertės. ECB turi vidinės Eurosistemos teisę reikalauti nacionalinių centrinių bankų kompensacijos, proporcingos jų dalims pasirašyto kapitalo rakte ir lygios jo leidžiamų eurų banknotų vertei.

               (3)

               Pagal 2001 m. gruodžio 6 d. Sprendimo ECB/2001/16 dėl dalyvaujančių valstybių narių nacionalinių centrinių bankų piniginių pajamų paskirstymo nuo 2002 finansinių metų (3) 2 straipsnio 2 dalį, už vidinės Eurosistemos tarpusavio likučius, susijusius su apyvartoje esančiais eurų banknotais, atlyginama taikant orientacinę palūkanų normą. Pagal Sprendimo ECB/2001/16 2 straipsnio 3 dalį, šie atlygiai sumokami per TARGET sistemą.

               (4)

               Sprendimo ECB/2001/16 6 konstatuojamoje dalyje numatyta, kad ECB sukauptos pajamos už nacionaliniams centriniams bankams tenkančius jo vidinės Eurosistemos reikalavimus, susijusius su Europos centriniam bankui skirta apyvartoje esančių eurų banknotų dalimi, pagal Valdančiosios tarybos sprendimus turėtų būti paskirstytos iš esmės nacionaliniams centriniams bankams proporcingai jų dalims pasirašyto kapitalo rakte tais pačiais finansiniais metais, kai jos sukaupiamos.

               (5)

               Skirstant pajamas, sukauptas ECB už nacionaliniams centriniams bankams tenkančius jo vidinės Eurosistemos reikalavimus, susijusius su Europos centriniam bankui skirta apyvartoje esančių eurų banknotų dalimi, ECB turėtų atsižvelgti į jo finansinių rezultatų paskaičiavimą metams, kai sudaromos išmokos, ir būtinybę skirti lėšų atidėjimui valiutos kurso, palūkanų normos ir aukso kainos rizikai, bei atidėjimams, kurie gali būti sudaryti padengiant numatomas išlaidas.

               (6)

               Nustatant ECB grynojo pelno sumą, kurią pagal Statuto 33.1 straipsnį, reikia pervesti į bendrą atsargų fondą, Valdančioji taryba turėtų nuspręsti, kad bet kuri to pelno dalis, kuri sutampa su apyvartoje esančių eurų banknotų pajamomis, turėtų būti visiškai paskirstyta nacionaliniams centriniams bankams,

         NUSPRENDĖ:
   1 straipsnis
   Apibrėžimai
   Šiame sprendime:

               a)

               „dalyvaujančios valstybės narės“ – valstybės narės, kurios įsivedė eurą, kaip numatyta Europos bendrijos steigimo sutartyje;

               b)

               „NCB“ – dalyvaujančių valstybių narių nacionaliniai centriniai bankai;

               c)

               „vidinės Eurosistemos apyvartoje esančių eurų banknotų balansas“ – reikalavimai ir įsipareigojimai, atsirandantys tarp NCB bei ECB ir tarp vieno bei kitų NCB, taikant Sprendimo ECB/2001/15 4 straipsnį;

               d)

               „ECB apyvartoje esančių eurų banknotų pajamos“ – pajamos sukaupiamos ECB atsiskaitant už savo vidinius Eurosistemos reikalavimus NCB, susijusius su jo apyvartoje esančių euro banknotų dalimi, taikant Sprendimo ECB/2001/16 2 straipsnį.

         2 straipsnis
   Tarpinis ECB apyvartoje esančių eurų banknotų pajamų paskirstymas
   1.   ECB apyvartoje esančių eurų banknotų pajamų mokėjimai NCB atliekami tais pačiais finansiniais metais, kai jos sukaupiamos, pajamos paskirstomos NCB proporcingai jų apmokėtoms dalims ECB pasirašytame kapitale.
   2.   ECB paskirsto nacionaliniams centriniams bankams apyvartoje esančių eurų banknotų pajamas, uždirbtas kiekvienais finansiniais metais antrą kitų metų darbo dieną.
   3.   ECB apyvartoje esančių eurų banknotų pajamų suma gali būti sumažinta bet kokiu ECB valdančiosios tarybos sprendimu, vadovaujantis Statutu dėl ECB patirtų išlaidų, susijusių su eurų banknotų emisija ir tvarkymu.
   3 straipsnis
   Nukrypti leidžiančios nuostatos taikomos dėl 2 straipsnio
   Nukrypstant nuo 2 straipsnio:

               1)

               Prieš finansinių metų pabaigą Valdančioji taryba nusprendžia neskirstyti dalies ar visų ECB apyvartoje esančių eurų banknotų pajamų, vadovaujantis 2 straipsniu, tiek, kiek būtina užtikrinti, kad paskirstyta pajamų suma neviršytų ECB grynojo metinio pelno, jeigu remdamasi Vykdomosios valdybos paruoštu pagrįstu įvertinimu Valdančioji taryba tikisi, kad ECB patirs metinį nuostolį arba uždirbs metinį grynąjį pelną, kuris yra mažesnis už tą, kuris apskaičiuotas apyvartoje esančių eurų banknotų pajamų sumai.

               2)

               Prieš finansinių metų pabaigą Valdančioji taryba gali nuspręsti pervesti dalį ar visas ECB apyvartoje esančių eurų banknotų pajamas atidėjimui valiutos kurso, palūkanų normos ir aukso kainos rizikai.

         4 straipsnis
   Baigiamosios nuostatos
   1.   Sprendimas ECB/2002/9 panaikinamas. Nuorodos į panaikintą sprendimą laikomos nuorodomis į šį sprendimą.
   2.   Šis sprendimas įsigalioja kitą dieną po jo priėmimo.

      Pasirašyta Frankfurte prie Maino, 2005 m. lapkričio 17 d.

            ECB pirmininkas

         Jean-Claude TRICHET

      (1)  OL L 323, 2002 11 28, p. 49.

      (2)  OL L 337, 2001 12 20, p. 52. Sprendimas su paskutiniais pakeitimais, padarytais Sprendimu ECB/2004/9 (OL L 205, 2004 6 9, p. 17).

      (3)  OL L 337, 2001 12 20, p. 55. Sprendimas su pakeitimais, padarytais Sprendimu ECB/2003/22 (OL L 9, 2004 1 15, p. 39).


title: 2013/607/ES: 2013 m. balandžio 17 d. Europos Parlamento sprendimas dėl Europos policijos biuro 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/318

         EUROPOS PARLAMENTO SPRENDIMAS
   2013 m. balandžio 17 d.
   dėl Europos policijos biuro 2011 finansinių metų sąskaitų uždarymo
   (2013/607/ES)
   EUROPOS PARLAMENTAS,

               —

               atsižvelgdamas į Europos policijos biuro 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos biuro 2011 finansinių metų galutinių metinių ataskaitų kartu su Biuro atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (4), ypač į jo 43 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0083/2013),

               1.

               pritaria Europos policijos biuro 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos policijos biuro direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 187.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 121, 2009 5 15, p. 37.

      (5)  OL L 357, 2002 12 31, p. 72.


title: 2008 m. kovo 17 d. Tarybos sprendimas dėl Europos cheminių medžiagų agentūros Valdančiosios tarybos vieno nario skyrimo

text:
19.3.2008

               LT

               Europos Sąjungos oficialusis leidinys

               C 73/23

      TARYBOS SPRENDIMAS

   2008 m. kovo 17 d.
   dėl Europos cheminių medžiagų agentūros Valdančiosios tarybos vieno nario skyrimo
   (2008/C 73/06)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje numatoma, kad Taryba Europos cheminių medžiagų agentūros Valdančiosios tarybos nariais turėtų skirti po vieną atstovą iš kiekvienos valstybės narės.

               (2)

               2007 m. birželio 7 d. sprendimu (2) Taryba paskyrė Europos cheminių medžiagų agentūros Valdančiosios tarybos 27 narius.

               (3)

               Rumunijos Vyriausybė informavo Tarybą ketinanti pakeisti Rumunijos atstovą Valdančiojoje taryboje ir pateikė naujo atstovo kandidatūrą, kuris turėtų būti paskirtas laikotarpiui iki 2011 m. gegužės 31 d.,

         NUSPRENDĖ:
   1 straipsnis
   Rumunijos pilietis Teodor OGNEAN, gimęs 1947 m. vasario 21 d., skiriamas Europos cheminių medžiagų agentūros Valdančiosios tarybos nariu vietoj Rodica MOROHOI laikotarpiui nuo 2008 m. kovo 20 d. iki 2011 m. gegužės 31 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. kovo 17 d.

            Tarybos vardu

            Pirmininkas

         I. JARC

      (1)  OL L 396, 2006 12 30, p. 1. Pataisyta redakcija OL L 136, 2007 5 29, p. 3.

      (2)  OL C 134, 2007 6 16, p. 6


title: 2008/264/EB: 2008 m. kovo 25 d. Komisijos sprendimas dėl Europos cigarečių standartų atitikties priešgaisrinės saugos reikalavimams pagal Europos Parlamento ir Tarybos direktyvą 2001/95/EB (Tekstas svarbus EEE)

text:
26.3.2008

               LT

               Europos Sąjungos oficialusis leidinys

               L 83/35

      KOMISIJOS SPRENDIMAS

   2008 m. kovo 25 d.
   dėl Europos cigarečių standartų atitikties priešgaisrinės saugos reikalavimams pagal Europos Parlamento ir Tarybos direktyvą 2001/95/EB
   (Tekstas svarbus EEE)
   (2008/264/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 1 dalies a punktą,
   kadangi:

               (1)

               Pagal Direktyvos 2001/95/EB nuostatas, Europos standartus turėtų nustatyti Europos standartizacijos įstaigos. Tokie standartai turėtų užtikrinti, kad juos atitinkantys gaminiai atitiktų direktyvos bendrąjį saugos reikalavimą.

               (2)

               Remiantis Direktyva 2001/95/EB, gaminys laikomas saugiu, kiek tai susiję su rizika ir rizikos kategorijomis, kurioms taikomi atitinkami nacionaliniai standartai, jeigu jis atitinka neprivalomuosius nacionalinius standartus, suderintus su Europos standartais.

               (3)

               Cigaretės yra potencialiai pavojingi gaminiai, kadangi jos skleidžia šilumą ir jų sudėtyje yra degios medžiagos, kuri uždegus cigaretę dega tol, kol cigaretė visiškai sudega. Dėl uždegtų cigarečių, kuomet jos nerūpestingai numetamos arba paliekamos be priežiūros, kyla gaisrai, kuriuose žūsta ir sužeidžiami žmones bei dėl jų patiriama materialinė žala. Tokie atsitikimai buvo užfiksuoti ir apskaičiuota, kad dėl jų Bendrijoje kasmet žūsta mažiausiai 1 000 žmonių (2).

               (4)

               Siekiant sustabdyti visišką cigaretės sudegimą, jei ji nėra aktyviai rūkoma, buvo sukurti techniniai sprendimai. Parduodamų cigarečių popieriuje yra maždaug 6 mm pločio popieriaus juostų, kurios išdėstytos 20–30 mm atstumu. Dėl tokio „degimo greičio ribojimo“ cigaretės savaime užgęsta (bent iš dalies), nes degančioje vietoje pritrūksta deguonies. Todėl sumažinus degumą sumažėja gaisrų priežastis ir gaisrų keliamas pavojus.

               (5)

               Siekiant prašyti standartizacijos įstaigų nustatyti sumažinto cigarečių degumo standartą pagal 1998 m. birželio 22 d. Europos Parlamento ir Tarybos direktyvoje 98/34/EB, nustatančioje informacijos apie techninius standartus ir reglamentus teikimo tvarką (3), numatytą procedūrą reikia nustatyti saugos reikalavimus cigaretėms pagal Direktyvos 2001/95/EB 4 straipsnio nuostatas ir leisti paskelbti priimto standarto nuorodą Europos Sąjungos oficialiajame leidinyje. Standartizacijos įstaigos turėtų atitinkamai atsižvelgti į ASTM E2187–04 standartą.

               (6)

               Oficialiajame leidinyje paskelbus nuorodą, pagal standartą pagamintos cigaretės bus laikomos atitinkančiomis Direktyvos 2001/95/EB dėl bendros gaminių saugos bendrąjį saugos reikalavimą, kiek tai susiję su standarte nustatytu priešgaisrinės saugos reikalavimu.

               (7)

               Šiame sprendime numatyta priemonė atitinka pagal Direktyvą 2001/95/EB įsteigto komiteto nuomonę,

         NUSPRENDĖ:
   1 straipsnis
   Tikslas
   Šio sprendimo tikslas – nustatyti reikalavimą, kuriuo remdamasi Komisija gali prašyti susijusių standartizacijos įstaigų nustatyti atitinkamą standartą dėl cigarečių degumo sumažinimo. Cigarečių degumas sumažinamas siekiant sumažinti gaisrų, kuriuose žūsta ir sužeidžiami žmones bei dėl kurių patiriama materialinė žala, skaičių.
   2 straipsnis
   Apibrėžtis
   Šiame sprendime „cigaretė, kurios degumas sumažintas“ – cigaretė, kuri savaime užgęsta prieš visiškai sudegdama, jei ji nėra aktyviai rūkoma.
   3 straipsnis
   Reikalavimas
   Atsižvelgiant į Direktyvos 2001/95/EB 4 straipsnį saugos reikalavimas yra šis: iš cigarečių, su kuriomis atliekamas bandymas, imties visiškai sudega ne daugiau kaip 25 % cigarečių.

      Priimta Briuselyje, 2008 m. kovo 25 d.

            Komisijos vardu

         Meglena KUNEVA

            Komisijos narė

      (1)  OL L 11, 2002 1 15, p. 4.

      (2)  ASPECT konsorciumo paruošta ataskaita „Tabakas ir sveikata Europos Sąjungoje: praeitis, dabartis ir ateitis“. Europos Komisija, 2004 m.
   (http://ec.europa.eu/health/ph_determinants/life_style/Tobacco/Documents/tobacco_exs_en.pdf).

      (3)  OL L 204, 1998 7 21, p. 37. Direktyva su paskutiniais pakeitimais, padarytais Tarybos direktyva 2006/96/EB (OL L 363, 2006 12 20, p. 81).


title: 2012/607/ES: 2012 m. gegužės 10 d. Europos Parlamento sprendimas dėl bendrosios įmonės „Švarus dangus“ 2010 finansinių metų sąskaitų uždarymo

text:
17.10.2012

               LT

               Europos Sąjungos oficialusis leidinys

               L 286/319

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės „Švarus dangus“ 2010 finansinių metų sąskaitų uždarymo
   (2012/607/ES)
   EUROPOS PARLAMENTAS,

               —

               atsižvelgdamas į bendrosios įmonės „Švarus dangus“ 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės „Švarus dangus“ 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06086/2012 - C7–0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 71/2008 dėl bendrosios įmonės „Švarus dangus“ įsteigimo (3), ypač į jo 11 straipsnio 4 dalį,

               —

               atsižvelgdamas į bendrosios įmonės „Švarus dangus“ finansines taisykles, patvirtintas 2008 m. lapkričio 7 d. jos valdančiosios tarybos sprendimu,

               —

               atsižvelgdamas į Audito Rūmų nuomonę Nr. 2/2011 dėl bendrosios įmonės „Švarus dangus“ finansinių taisyklių, pateiktą 2011 m. vasario 8 d.,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7–0115/2012),

               1.

               pritaria bendrosios įmonės „Švarus dangus“ 2010 finansinių metų sąskaitų uždarymui;

               2.

               paveda Pirmininkui perduoti šį sprendimą bendrosios įmonės „Švarus dangus“ vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 8.

      (2)  OL L 248, 2002 9 16, p. 1.

      (3)  OL L 30, 2008 2 4, p. 1.

      (4)  OL L 357, 2002 12 31, p. 72.


title: 1994 m. gegužės 30 d. Tarybos Sprendimas dėl bendrosios pozicijos, nustatytos remiantis Europos Sąjungos sutarties J.2 straipsniu, dėl ekonominių santykių su Haičiu apribojimo

text:
Svarbus teisinis pranešimas

|

31994D0315

Oficialusis leidinys L 139 , 02/06/1994 p. 0010 - 0010 specialusis leidimas suomių kalba: skyrius 11 tomas 32 p. 0043  specialusis leidimas švedų kalba: skyrius 11 tomas 32 p. 0043

		Tarybos sprendimas1994 m. gegužės 30 d.dėl bendrosios pozicijos, nustatytos remiantis Europos Sąjungos sutarties J.2 straipsniu, dėl ekonominių santykių su Haičiu apribojimo(94/315/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos J.2 straipsnį,atsižvelgdama į Rezoliuciją 917 (1994), kurią 1994 m. gegužės 6 d. priėmė Jungtinių Tautų Saugumo Taryba,PRIĖMĖ ŠĮ SPRENDIMĄ:1 straipsnis1. Ekonominiai santykiai su Haičiu apribojami pagal atitinkamas privalomas Rezoliucijos 917 (1994), kurią 1994 m. gegužės 6 d. priėmė Jungtinių Tautų Saugumo Taryba, nuostatas.2. Valstybės narės nedelsdamos priima įstatymus ir kitus teisės aktus, būtinus įšaldyti tos rezoliucijos 4 punkte nurodytas lėšas ir finansinius išteklius.2 straipsnisŠis sprendimas skelbiamas Oficialiajame leidinyje.Priimta Briuselyje, 1994 m. gegužės 30 d.Tarybos varduPirmininkasG. Moraitis--------------------------------------------------


title: 2011/810/ES: 2011 m. lapkričio 30 d. Tarybos sprendimas, kuriuo nustatoma pozicija, kurios Europos Sąjunga turi laikytis Pasaulio prekybos organizacijos Generalinėje taryboje, dėl prašymų suteikti ir (arba) pratęsti tam tikrus PPO įsipareigojimų atidėjimus

text:
7.12.2011

               LT

               Europos Sąjungos oficialusis leidinys

               L 324/29

         TARYBOS SPRENDIMAS
   2011 m. lapkričio 30 d.
   kuriuo nustatoma pozicija, kurios Europos Sąjunga turi laikytis Pasaulio prekybos organizacijos Generalinėje taryboje, dėl prašymų suteikti ir (arba) pratęsti tam tikrus PPO įsipareigojimų atidėjimus
   (2011/810/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Marakešo susitarimo, kuriuo įsteigiama Pasaulio prekybos organizacija (toliau – PPO susitarimas), IX straipsnyje nustatytos PPO susitarimo 1A ar 1B, ar 1C prieduose nurodytų daugiašalių prekybos susitarimų ir jų priedų įsipareigojimų atidėjimo suteikimo procedūros;

               (2)

               PPO pateikus prašymą dėl įsipareigojimų atidėjimo dažnai atitinkamas PPO organas galutiniam sprendimui dėl šių prašymų priimti skiria labai nedaug laiko ir būtini skubūs PPO narių veiksmai;

               (3)

               Sąjunga yra suinteresuota, kad būtų skubiai patvirtinami prašymai dėl kasmetinio įsipareigojimų atidėjimo suteikimo ir (arba) pratęsimo, susiję su suderintos prekių aprašymo ir kodavimo sistemos (vadinamosios Suderintos sistemos, SS) įvedimu 1988 m. sausio 1 d. ir jos pirmu, antru, trečiu, ketvirtu ir penktu pakeitimais, kuriuos priimti rekomendavo Pasaulio muitinių organizacijos taryba ir kurie atitinkamai vadinami „SS92 pakeitimais“ (įsigaliojo 1992 m. sausio 1 d.), „SS96 pakeitimais“ (įsigaliojo 1996 m. sausio 1 d.), „SS2002 pakeitimais“ (įsigaliojo 2002 m. sausio 1 d.), „SS2007 pakeitimais“ (įsigaliojo 2007 m. sausio 1 d.) ir „SS2012 pakeitimais“ (įsigalios 2012 m. sausio 1 d.), taip pat būsimais SS pakeitimais, kuriais nustatoma prievolė šiuos pakeitimus atlikti narių tarifinių įsipareigojimų ir nuolaidų sąrašuose (kuriais tarifinių įsipareigojimų ir nuolaidų sąrašai perkeliami į SS nomenklatūrą);

               (4)

               šiuo metu galiojantis įsipareigojimų atidėjimas, kuriuo Žaliajam Kyšuliui leidžiama pratęsti 1994 m. Bendrojo susitarimo dėl muitų tarifų ir prekybos (GATT 1994) VII straipsnio ir PPO susitarimo dėl muitinio įvertinimo visiško įgyvendinimo laikotarpį, nustos galioti 2011 m. gruodžio 31 d. To įsipareigojimų atidėjimo pratęsimas turėtų nedidelį poveikį Sąjungos ekonomikai ir prekybai;

               (5)

               šiuo metu galiojantis įsipareigojimų atidėjimas, susijęs su Kanados tarifinių lengvatų programa CARIBCAN, nustos galioti 2011 m. gruodžio 31 d. To įsipareigojimų atidėjimo pratęsimas turėtų nedidelį poveikį Sąjungos ekonomikai ir prekybai, be to, jis derėtų su Sąjungos politika, kuria taikant prekybos lengvatas remiamas besivystančių šalių ekonomikos augimas;

               (6)

               šiuo metu galiojantis įsipareigojimų atidėjimas, kuriuo Kubai leidžiama nukrypti nuo GATT 1994 XV straipsnio 6 dalies, nustos galioti 2011 m. gruodžio 31 d. To įsipareigojimų atidėjimo pratęsimas turėtų nedidelį poveikį Sąjungos ekonomikai ir prekybai;

               (7)

               šiuo metu galiojantis įsipareigojimų atidėjimas, kuriuo Kimberley proceso sertifikavimo schemoje dalyvaujančioms šalims leidžiama nustatyti tam tikrus vadinamųjų „kruvinųjų deimantų“ prekybos apribojimus, nustos galioti 2011 m. gruodžio 31 d. To įsipareigojimų atidėjimo pratęsimas turėtų nedidelį poveikį Sąjungos ekonomikai ir prekybai, tačiau būtų labai svarbus jos bendriems prekybos santykiams.

               (8)

               todėl tikslinga nustatyti poziciją, kurios turi laikytis Sąjunga PPO Generalinėje taryboje dėl tų įsipareigojimų atidėjimų,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis Pasaulio prekybos organizacijos Generalinėje taryboje, yra remti šiuos prašymus, susijusius su PPO įsipareigojimų atidėjimais pagal PPO susitarimo IX straipsnio 3 dalį:

               a)

               prašymus dėl įsipareigojimų atidėjimo suteikimo ir (arba) pratęsimo, susijusius su suderintos prekių aprašymo ir kodavimo sistemos (SS) įvedimu ir jos 1992 m. („SS92 pakeitimai“), 1996 m. („SS96 pakeitimai“), 2002 m. („SS2002 pakeitimai“), 2007 m. („SS2007 pakeitimai“) ir 2012 m. („SS2012 pakeitimai“) pakeitimais, taip pat būsimais SS pakeitimais, kuriais nustatoma prievolė šiuos pakeitimus atlikti narių tarifinių įsipareigojimų ir nuolaidų sąrašuose;

               b)

               prašymus pratęsti įsipareigojimų atidėjimą, kuriuo Žaliajam Kyšuliui leidžiama pratęsti GATT 1994 VII straipsnio ir PPO susitarimo dėl muitinio įvertinimo visiško įgyvendinimo laikotarpį;

               c)

               prašymus pratęsti įsipareigojimų atidėjimą, kuriuo Kanadai leidžiama tam tikroms besivystančioms šalims taikyti lengvatinį režimą (programa CARIBCAN);

               d)

               prašymus pratęsti įsipareigojimų atidėjimą, kuriuo Kubai leidžiama nukrypti nuo GATT 1994 XV straipsnio 6 dalies;

               e)

               prašymus pratęsti įsipareigojimų atidėjimą, susijusį su Kimberley proceso sertifikavimo schema.

         2 straipsnis
   Komisija pakankamai iš anksto praneša Tarybai Prekybos politikos komitete apie atitinkamo PPO organo, kuriame gali būti priimamas sprendimas dėl prašymo, kuriam taikomas šis sprendimas, posėdį. Per 10 darbo dienų nuo dienos, kurią Komisija apie tai praneša Prekybos politikos komitetui, Taryba gali pareikalauti, kad būtų taikoma atskiro Tarybos sprendimo dėl konkretaus prašymo dėl įsipareigojimų atidėjimo priėmimo procedūra.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. lapkričio 30 d.

            Tarybos vardu

            Pirmininkas

         J. VINCENT-ROSTOWSKI